**Zápisnica č. 15**

**z riadneho zasadnutia Akademického senátu Fakulty humanitných a prírodných vied Prešovskej univerzity v Prešove**

**zo dňa 28. 6. 2021**

**I. Prítomní:** doc. RNDr. IvetaBoroňová, PhD., RNDr. Lenka Demková, PhD., prof. RNDr. Robert Ištok, PhD., Bc. Daniel Kamenský, Mgr. Katarína Kanašová, Mgr. Vladislava Košová, Mgr. Monika Lörincová, doc. RNDr. Marta Mydlárová Blaščáková, PhD., Ing. Jozef Oboňa, PhD., doc. PhDr. Ivana Pirohová, PhD., Dr.h.c. doc. PaedDr. Vladimír Šebeň, PhD., PaedDr. Jaroslav Šoltés, PhD., Ing. Július Varga

**Ospravedlnení:** prof. PaedDr. Lenka Pasternáková, PhD., MBA, RNDr. Vladimír Solár, PhD.

**Neprítomní:**

**Hostia:** dekanka FHPVPU **prof. MVDr. Janka Poráčová, PhD., MBA, tajomníčka FHPV PU Ing. Elena Jenčová**

1. **Program rokovania**
2. Otvorenie.
3. Kontrola plnenia uznesení.
4. Voľba volebnej a mandátovej komisie pre voľbu podpredsedu za študentskú časť AS FHPV PU.
5. Voľba podpredsedu za študentskú časť AS FHPV PU.
6. Menovanie tajomníka AS FHPV PU.
7. Prerokovanie a schválenie Správy o hospodárení Fakulty humanitných a prírodných vied Prešovskej univerzity v Prešove za rok 2020.
8. Prerokovanie a schválenie Rozpočtu FHPV PU pre rok 2021.
9. Prerokovanie a schválenie zmeny Organizačného poriadku FHPV PU.
10. Prerokovanie a schválenie Štatútu Rady pre kvalitu Fakulty humanitných a prírodných vied Prešovskej univerzity v Prešove.
11. Rozličnosti.
12. Záver.

**III. Priebeh zasadnutia**

**K bodu 1 programu rokovania**

Zasadnutie otvoril a viedol predseda AS FHPV PU prof. RNDr. Robert Ištok, PhD. V úvode privítal všetkých prítomných členov AS FHPV PU, oboznámil prítomných členov AS FHPV PU, že na základe výsledkov doplňujúcich volieb do študentskej časti Akademického senátu FHPV PU dňa 30.04.2021 boli zvolení štyria noví členovia AS FHPV PU za študentskú časť: Bc. Daniel Kamenský, Mgr. Katarína Kanašová, Mgr. Monika Lörincová a Ing. Július Varga, ktorým odovzdal osvedčenia. Následne dal predseda AS FHPV PU hlasovať o programe zasadnutia. Tento návrh bol schválený hlasovaním členov AS FHPV PU nasledovne:

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**K bodu 2 programu rokovania**

Predseda AS FHPV PU prof. RNDr. Robert Ištok, PhD. konštatoval, že všetky uznesenia prijaté na predchádzajúcom zasadnutí AS FHPV PU boli splnené, resp. sa priebežne plnia. Najvýznamnejším splneným uznesením bolo schválenie dokumentu Opatrenie Akademického senátu FHPV PU k voľbám v podmienkach núdzového stavu a dištančného vzdelávania, prekonzultované s podpredsedom AS FHPV Dr.h.c. doc. PaedDr. Vladimírom Šebeňom, PhD. a predsedom legislatívnej komisie AS FHPV Ing. Jozefom Oboňom, PhD.

**K bodu 3 programu rokovania**

Podľa Rokovacieho poriadku AS FHPV, čl. 7, odsek 1, písmeno a) senát rozhoduje o voľbe predsedu a podpredsedov tajný hlasovaním za účasti nadpolovičnej väčšiny všetkých členov senátu, pričom na zvolenie je potrebná nadpolovičná väčšina hlasov všetkých členov senátu. Predseda AS FHPV PU vyzval v rámci rozpravy členov AS FHPV PU o podanie návrhov na členov volebnej a mandátovej komisie pre voľbu podpredsedu za študentskú časť AS FHPV.

Do volebnej a mandátovej komisie boli navrhnutí: Bc. Daniel Kamenský, Mgr. Katarína Kanašová, Mgr. Monika Lörincová. Následne si zvolená volebná a mandátová komisia pre voľbu podpredsedu za študentskú časť AS FHPV PU zvolila za svoju predsedníčku Mgr. Katarínu Kanašovú.

Po podaní návrhov dal predseda AS FHPV PU verejne hlasovať o návrhu uznesenia č. 5/2021.

**K bodu 4 programu rokovania**

Voľbu podpredsedu za študentskú časť AS FHPV PU viedla predsedníčka volebnej a mandátovej komisia Mgr. Katarína Kanašová, ktorá zároveň poučila členov AS FHPV PU o pravidlách hlasovania a priebehu tajnej voľby. Voľby prebehli tajne, za vedenia a dohľadu predsedníčky VaMK.

Na funkciu podpredsedu za študentskú časť AS FHPV bol navrhnutý Ing. Július Varga.

Výsledky tajnej voľby:

POČET PRÍTOMNÝCH: 13, ZA: 13, PROTI: 0, ZDRŽALI SA: 0

Predsedníčka VaMK konštatovala, že na základe výsledkov volieb bol za podpredsedu za študentskú časť AS FHPV zvolený Ing. Július Varga.

**K bodu 5 programu rokovania**

Predseda AS FHPV navrhol na funkciu tajomníka AS FHPV PU menovať Mgr. Moniku Lörincovú.

Po podaní návrhu dal predseda AS FHPV PU verejne hlasovať o návrhu uznesenia č. 6/2021.

**K bodu 6 programu rokovania**

Predseda AS FHPV PU privítal hostí - dekanku FHPV PU prof. MVDr. Janku Poráčovú, PhD., MBA a tajomníčku FHPV PU Ing. Elenu Jenčovú.

Predseda AS FHPV PU uviedol, že akademický senát fakulty podľa Zákona č. 131/2002 Z. z. o vysokých školách v znení neskorších predpisov schvaľuje výročnú správu o hospodárení fakulty predloženú dekanom fakulty. Skonštatoval, že dokument bol rozposlaný členom AS FHPV elektronicky v súlade s rokovacím poriadkom v termíne 10 dní pred zasadnutím akademického senátu fakulty. Následne udelil slovo dekanke FHPV PU prof. MVDr. Janke Poráčovej, PhD., MBA, ktorá v krátkosti predstavila predkladaný dokument a prenechala slovo p. tajomníčke Ing. Elene Jenčovej, ktorá správu bližšie charakterizovala. Predseda AS FHPV PU vyzval predsedníčku Ekonomickej komisie AS FHPV PU doc. RNDr. Martu Mydlárovú Blaščákovú, PhD., o stanovisko komisie, v ktorom uviedla, že komisia správu prerokovala, a odporučila akademickému senátu fakulty schváliť Správu o hospodárení FHPV PU za rok 2020.

Po skončení rozpravy dal predseda AS FHPV PU verejne hlasovať o návrhu uznesenia č. 7/2021.

**K bodu 7 programu rokovania**

Predseda AS FHPV PU konštatoval, že podľa Zákona č. 131/2002 Z. z. o vysokých školách v znení neskorších predpisov akademický senát fakulty schvaľuje návrh rozpočtu fakulty, ktorý predkladá dekanka. Správu prerokovala a prijala ekonomická komisia AS FHPV PU dňa 11.6.2021. Tento materiál mali k dispozícii všetci členovia AS FHPV PU v súlade s Rokovacím poriadkom AS FHPV PU v termíne 10 dní pred zasadnutím AS FHPV PU.

Predseda AS FHPV PU dal slovo p. dekanke FHPV PU, ktorá poukázala na tvorbu návrhu rozpočtu z hľadiska krátenia dotácií pre VŠ, zdôraznila nevyhnutnosť prijatých opatrení pre zlepšenie finančnej situácie fakulty a požiadala tajomníčku fakulty, aby prítomných členov AS FHPV PUdôkladnejšie oboznámila s návrhom rozpočtu fakulty na rok 2021.

Predseda AS FHPV PU následne požiadal predsedníčku Ekonomickej komisie AS FHPV PU doc. RNDr. Martu Mydlárovú Blaščákovú, PhD. o vyjadrenie k návrhu rozpočtu. Predsedníčka ekonomickej komisie vo svojom stanovisku po zapracovaní pripomienok, ktoré už boli opravené, odporučila schváliť Návrh rozpočtu FHPV PU v Prešove na rok 2021.

V rozprave vystúpili Dr.h.c. doc. PaedDr. Vladimír Šebeň, PhD., ktorý mal upresňujúce otázky ohľadom financovania doktorandov a pripomienky k formálnej stránke prílohy č. 7 príslušného dokumentu, ďalej Ing. Jozef Oboňa, PhD., p. dekanka prof. MVDr. Janka Poráčová, PhD., MBA, **tajomníčka FHPV PU Ing. Elena Jenčová,** prof. RNDr. Robert Ištok, PhD., doc. RNDr. Marta Mydlárová Blaščáková, PhD., Bc. Daniel Kamenský, doc. PhDr. Ivana Pirohová, PhD., doc. RNDr. IvetaBoroňová, PhD., a Ing. Július Varga, ktorí diskutovali o predkladanom návrhu rozpočtu, možnostiach využitia nepriamych režijných nákladoch z projektov VEGA a KEGA, problematike financovania doktorandského štúdia, plánovaných stretnutiach a diskusiách o rozpočte s každou katedrou individuálne (tento postup spomenula dekanka FHPV PU, prof. MVDr. Janka Poráčová, PhD., MBA), problematike hodnotenia vyučujúcich, plánovaných zmenách organizačnej štruktúry a o možnostiach zlepšenia finančnej situácie na fakulte. Pani doc. RNDr. Marta Mydlárová Blaščáková, PhD. vyzdvihla prácu tajomníčky fakulty a jej spoluprácu s Ekonomickou komisiou AS FHPV PU.

Po skončení rozpravy dal predseda AS FHPV PU verejne hlasovať o návrhu uznesenia č. 8/2021.

**K bodu 8 programu rokovania**

Predseda AS FHPV PU konštatoval, že podľa Zákona č. 131/2002 Z. z. o vysokých školách v znení neskorších predpisov akademický senát fakulty sa vyjadruje o návrhu dekana na zriadenie, zlúčenie, splynutie, rozdelenie alebo zrušenie pracovísk fakulty. Príslušný dokument bol členom AS FHPV rozposlaný v súlade s Rokovacím poriadkom AS FHPV PU v termíne 10 dní pred zasadnutím AS FHPV PU. Následne dal predseda AS FHPV slovo p. dekanke, ktorý vysvetlila príčiny a okolnosti danej organizačnej zmeny a v rámci ukončenia ŠP zabezpečovaných Katedrou andragogiky poďakovala celej katedre za jej doterajšiu dlhoročnú činnosť. V rozprave vystúpila doc. PhDr. Ivana Pirohová, PhD., ktorá tlmočila stanovisko členov katedry k danej problematike.

Po skončení rozpravy dal predseda AS FHPV PU verejne hlasovať o návrhu uznesenia č. 9/2021.

**K bodu 9 programu rokovania**

Na základe podnetu dekanky FHPV PU bol členom AS FHPV rozposlaný, v súlade s Rokovacím poriadkom AS FHPV PU v termíne 10 dní pred zasadnutím AS FHPV PU návrh Štatútu Rady pre kvalitu Fakulty humanitných a prírodných vied Prešovskej univerzity v Prešove. Predseda AS FHPV udelil slovo dekanke fakulty, ktorá senát oboznámila s predkladaným dokumentom.

V rozprave vystúpila doc. RNDr. Marta Mydlárová Blaščáková, PhD. s pripomienkou k formálnej úprave schvaľovaného dokumentu.

Po skončení rozpravy dal predseda AS FHPV PU hlasovať o návrhu uznesenia č. 10/2021.

**K bodu 10 programu rokovania**

K danému bodu neboli žiadne pripomienky.

**K bodu 11 programu rokovania**

Predseda AS FHPV PU poďakoval všetkým novým členom študijnej časti, ostatným prítomným členom AS FHPV PU a prítomným hosťom za účasť, všetkým zaželal pohodové leto a oddych a zároveň ukončil riadne zasadnutie AS FHPV PU.

**IV. Návrhy na uznesenia z rokovania**

**Návrh uznesenia č. 5/2021 :**

AS FHPV PU na svojom riadnom zasadnutí 28. 6. 2021 schválil volebnú a mandátovú komisiu pre voľbu podpredsedu za študentskú časť AS Fakulty humanitných a prírodných vied Prešovskej univerzity v Prešove v zložení: Bc. Daniel Kamenský, Mgr. Katarína Kanašová, Mgr. Monika Lörincová

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**Návrh uznesenia č. 6/2021 :**

AS FHPV PU na svojom riadnom zasadnutí 28. 6. 2021 schválil do funkcie tajomníka AS Fakulty humanitných a prírodných vied Prešovskej univerzity v Prešove Mgr. Moniku Lörincovú.

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**Návrh uznesenia č. 7/2021 :**

AS FHPV PU na svojom riadnom zasadnutí 28. 6. 2021 schválil Správu o hospodárení Fakulty humanitných a prírodných vied Prešovskej univerzity v Prešove za rok 2020.

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**Návrh uznesenia č. 8/2021:**

AS FHPV PU na svojom riadnom zasadnutí 28. 6. 2021 schválil s pripomienkami Rozpočet Fakulty humanitných a prírodných vied Prešovskej univerzity v Prešove pre rok 2021.

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**Návrh uznesenia č. 9/2021:**

AS FHPV PU na svojom riadnom zasadnutí 28. 6. 2021 schválil zmeny Organizačného poriadku Fakulty humanitných a prírodných vied Prešovskej univerzity v Prešove. Tieto zmeny sa týkajú druhej časti organizačného poriadku FHPV PU „Organizačná štruktúra a vnútorné organizačné vzťahy, článku 3 „Organizačná štruktúra, bod 3s pôvodným znením: „Ústav pedagogiky, andragogiky a psychológie sa delí na akademické pracoviská – katedry: a) Katedra pedagogiky, b) Katedra andragogiky“. Schválené nové znenie spomínaného bodu: „Ústav pedagogiky, andragogiky a psychológie“ (bez členenia na katedry). Táto zmena nadobúda účinnosť dňom 1. 8. 2021.

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**Návrh uznesenia č. 10/2021:**

AS FHPV PU na svojom riadnom zasadnutí 28. 6. 2021 schválil s pripomienkami Štatút Rady pre kvalitu Fakulty humanitných a prírodných vied Prešovskej univerzity v Prešove.

POČET PRÍTOMNÝCH: 12, ZA: 12, PROTI: 0, ZDRŽALI SA: 0

Prešov, 28. 6. 2021

Zápisnicu spracovala: Mgr. Monika Lörincová, tajomníčka AS FHPV PU

.........................................................

prof. RNDr. Robert Ištok, PhD.

predseda AS FHPV PU

 ................................................................

Dr.h.c. doc. PaedDr. Vladimír Šebeň, PhD.

podpredseda AS FHPV PU

...........................................................

Ing. Július Varga

podpredseda AS FHPV PU